28 éves voltam, amikor meghaltam.
IGAZ TÖRTÉNET ALAPJÁN
Az életem Houston ötödik kerületében kezdődött.
Egész Texas legkeményebb utcái voltak.
Gyere le!
Semmi sem volt könnyű.
Minden nap egy harc volt.
Ó, Uram!
Majd lesz áram, amint lehet.
Gloria!
Mary!
Tessék, Roy.
És George.
Adjatok hálát Istennek az ételért!
Hajtsatok fejet!
Mennyei Atyánk, köszönjük az ételt!
Pontosan tudod, mi kell ennek a családnak.
Az Úr az én pásztorom, nem szűkölködöm.
- Ámen. - Ámen.
Olyan éhes vagyok, hogy az asztalt is meg tudnám enni.
Köszönöm, Mary.
Mary mindig meglátta bennem a jót.
Szerettem ezt benne.
Figyelj!
Holnap egész nap dolgozni fogok,
úgyhogy reggel elmész Gloriával az új iskolába! Megértetted?
Ha még egyszer évet kell ismételned, sosem tudod behozni a lemaradást.
Ígérd meg, hogy nem verekszel!
Megígérem.
- Jó reggelt, osztály! - Jó reggelt!
Mindenki lapozzon a 16. oldalra!
Ki akar hangosan olvasni?
Jason, mutasd, mit tudsz!
„Texas a magányos csillag állama...”
Mit bámulsz, Foreman?
Semmit.
Mi a baj? Egy darab kenyérre sincs pénzed?
Mit szólsz ehhez a ronda bőrdarabhoz?
Kéred?
Menj érte!
George nem is annyira Foreman, mint inkább „Csóróman”.
Foreman.
Hogy mondod, Csóróman?
Mi az?
Most mi a nevem, te hülye? Mondd ki! Mondd ki a nevem!
A harag volt a válaszom mindenre.
És nem tudtam megállni, hogy ne verekedjek.
Ez volt az egyetlen dolog, amiben jó voltam.
LYONS SUGÁRÚT
Elnézést, uram.
Hé!
- Ne! - Le a földre!
Fogd le a kezét!
A tárcáját!
Meglepetés!
Nem unatkoztatok, mi?
Rendőrség! Megállni!
Itt kell lenniük valahol.
Gyerünk, Butch!
Azt mondták, valahol ott látták.
- Mondd, mit látsz! - Gyerünk! Keresd!
Keresd!
Rajta, jó kutya! Gyerünk!
Találtál valamit?
Keresd!
Ügyes! Keresd!
Gyerünk! Keresd!
- Rajta! - Próbáljuk a szomszéd utcában!
Gyerünk!
Menjünk! Nem juthatott messze.
Ha otthagytad az iskolát, és 16-22 éves vagy,
a Job Corps majd megtanít, hogyan szerezz jó munkát.
A Job Corps-nál egy Job Corps-központban lakhatsz,
ingyenes orvosi és fogászati ellátás,
tiszta ruha, saját ágy és napi háromszori étkezés jár majd.
Még pénzt is kapsz miközben tanulsz.
Adj magadnak egy esélyt!
Úgy hívják, Job Corps.
Olyan képzésben részesülnék, amivel állást szerezhetek.
Havonta egy kicsit fizetnek is.
Hova küldenek?
Nem tudom.
Ahová csak akarnak.
Nézz rám!
Többre vagy képes, mint amit mutatsz.
Tudom, anya.
El akarsz menni a Job Corps-hoz?
Igen.
Akkor adj bele mindent, George!
Ne szaladj haza azért, mert hiányzom neked!
Ezúttal fejezd be, amit elkezdtél!
Úgy lesz.
JOB CORPS PLEASANTON, KALIFORNIA
Fejlesztjük a készségeidet. Tréningezünk.
A JÖVŐNK A MUNKA
Megtanítjuk, hogy tiszteld magad és másokat.
Megmutatjuk az előre vezető utat, mindegy, mi van mögötted.
Gyerünk, fiam!
Üdv a Job Corps-nál! Itt egy jobb jövő kezdődik.
Tessék az ágyneműd.
Van neved, nagyfiú?
Igen, van.
George Foreman.
A laktanya a délnyugati sarokban lesz.
Tízkor lámpaoltás.
Nincs ivás, dohányzás, káromkodás, nők, verekedés.
- Enni is kapunk? - Naponta háromszor az étkezdében.
Az egyetlen és megismételhetetlen Mrs. Moontól.
Ez csak egy ágy.
SZERETLEK, GEORGE. TARTS KI! - ANYA
Kapcsold ki!
- Valami bajod van a zenével? - Lehet.
Mindig így fel vagy húzva?
Amikor tanulni próbálok.
Már tudom, miért vagy itt.
Azért, mert kiaknázatlan lehetőségek lakoznak bennem.
Mármint apám szerint.
Azt mondta: „Addig haza ne gyere, amíg ki nem aknázod őket!”
Hívjuk ki a C-hálót egy meccsre! Mit szólsz?
Én átmegyek a menzára.
Egyedül.
Ez már beszéd!
Biztos az öltözőben hagytad.
Nem. Valaki ellopta.
Nyugodj meg, haver!
Nézd, evés után jelenthetjük az irodában, jó?
A csokisütit nekem köszönheted.
Miért? Nem látok rajtad kötényt.
Rájöttek, hogy mesterien bánok a számokkal.
Ellenőriztették velem az egész étkezde rendelését.
És észrevettem valamit.
Egy adag süti kevesebbe kerül, mint egy adag bab.
Na és?
„Na és?” Kicseréltem pár számot a heti rendelésen.
És a költségcsökkentés miatt sokkal több csokisütit kapunk.
És sokkal kevesebb bélgázt.
Mi?
Mit csinálsz?
Nyisd ki!
- Elvetted a cipőmet? - Nem! Kérlek, ne!
Add ide! El akarod lopni a cipőmet?
- Anyámtól kaptam. - Ne!
Mégis mit művelsz?
- Ne, engedj el! - Ereszd el! Hagyd abba!
Menj innen! Kifelé!
Hova mész?
Az a te műved?
Sétáljunk és dumáljunk!
Mr. Broadus!
Szövetségi tulajdon volt, amit tönkretettél.
Csak két választásom van.
Vagy börtönbe küldelek, vagy haza.
A srác ellopta a cipőmet.
Anyám keményen dogozott, hogy megvehesse.
- Honnan ez a düh? - Nincs bennem düh.
Szállj be!
Mióta itt vagy,
kiütötted három társadat...
és egy ártatlan ajtót.
Tiszteletlenek voltak.
Az ajtó is?
Van pénzed buszjegyre?
Nincs.
Tessék.
Nem mehetek haza, Mr. Broadus.
Nem lehet.
Ez a hely...
Ez mindenem.
Kérem.
Bokszoltál már?
Csak utcai bunyók.
Bokszról beszélek, nem bunyóról.
Az egy sport.
Szabályokkal.
Hallgattam a rádióban.
Megtanítalak rá.
Elég nagy és ronda vagy hozzá.
Meg akarod tanulni?
Igen, uram.
Ne kelljen megbánnom!
George, ő Royce.
Ő lesz ma az ellenfeled.
Ne aggódj, nagyfiú! Finom leszek.
Ez a sportszerűség jele a harc előtt.
Jelzi, hogy nem akarjátok kinyírni egymást.
Csak két sportoló vagytok,
akik ki akarják deríteni, ki a jobb.
Ezért...
a bokszolók összeérintik a kesztyűjüket. Így.
Rendben? Gyerünk!
Menj fel! Lássuk, mit tudsz!
- Oké, Royce, mutasd meg neki! - Ha azt mondom, „boksz”, akkor kezdtek.
Akartok fogadni? Fogadás?
Leroy Jackson, mi?
Boksz!
Adj neki, Royce! Adj neki!
Maradj nyugton!
Üsd meg, George!
Mozogjon a lábad!
Ha úgy állsz, mint egy szobor, fejedre szarik egy galamb.
Kelj fel!
Szállj ki a ringből! Kifelé! Semmi keresnivalód ott.
Ez az, Royce!
Mázlija volt. Ennyi az egész.
Figyelj, fiam! Tudom, hogy nem...
Nem vagyok a fia.
Szerencsére.
Nem akarnám, hogy a fiam szerencsének hívja,
amikor tisztességesen megverték.
Mindenki rajtam röhögött maga miatt.
Mit érdekel téged, hogy mit gondolnak?
Hat hónapja Royce sem tudott többet, mint te.
Én tanítottam meg rá.
Téged is megtaníthatlak.
Van benned erő, az biztos.
De ennyi.
Tessék.
Megtanulsz ütni.
Gyakoroljuk a lábmunkát.
Kezdjük egy ütéssel!
Rendben? Üss egyet!
Most a másikkal.
Láttad, mit csináltam?
Az elme irányítja a testet, nem fordítva.
A legnagyobb ellenség minden csatában...
itt bent van.
Kigúnyoltad Royce-ot, amikor körbetáncolt, igaz?
- Felvágott vele. - Nem.
Kényszeríteni próbált, hogy oda menj, ahova akarta,
hogy be tudja vinni azt az ütést, amire készült.
És figyelte a ringet is, a gyenge pontokat, a lehetőségeket.
Ez nem csak az ütésekről szól, George. Gondolkodni is kell.
Rendben. Lépj előre a bal lábaddal!
Csúsztasd előre a jobb lábad!
Ne egyenesen előre, hanem oldalra.
Vissza!
Ez az! Lépj előre!
Lépj hátra!
Balra!
Jobbra!
Állj elém! Eléd vágok.
Vágj elém!
Jó.
Gyerünk!
- Ó, láttam egy nőt. - Egy nőt?
George! Mary, hívd ide a fivéreidet!
Sonny, Roy, George van a vonalban!
- A bátyám? - Nem. A mi bátyánk.
Igen, mindenki itt van.
- Szia, George! - Szia!
- Hiányzol nekünk. - Szia!
- Hogy vagy? - Lángba borítom a világot.
25 centtel emelték az óradíjam.
Ó, király!
Király? Milyen király?
Jaj, nem! Ezt Kaliforniában így mondják.
Nem jöhetsz vissza Texasba, ha így beszélsz.
- Sokat járok edzeni. - Kosárlabdázni?
Nem. Találtam valami jobbat.
Bokszolni tanulok.
Ne mondd, hogy már megint verekszel!
- Nem verekszem. - Akkor minek hívod, George?
Boksz. Egy sport szabályokkal.
És jó vagyok benne.
Isten a tanúm, nem akarom, hogy verekedj.
Isten? Mi köze ennek Istenhez, anya?
Ne mondd, hogy úgy eltávolodtál tőlünk,
hogy már nem tudod, mi köze Istennek az életedhez!
- Anya, csak próbálok... Anya? - Kérem, dobjon be 10 centet!
Anya!
- George! - Kérem, dobjon be 10 centet!
Kérem, dobjon be 10 centet a következő perchez!
Kérem, dobjon be 10 centet!
Gyerünk, Royce, földre vele!
Jól van, George. Menni fog.
Boksz!
Gyerünk, vágj elé! Vágj elé!
Ez az!
A szobatársam!
Lehet, hogy késni fogok este.
Tudom, megígértem.
Megpróbálom.
A feleségem szerint túl sok időt áldozok erre a helyre.
- Bokszolt? - Profi voltam.
Megnyertem az első 24 meccsemet.
És aztán?
Sajnos az egyik egyenruhát egy másikra kellett cserélnem.
Látom, a Boxing Newst olvasod.
- Igen. - Rajongó lettél?
- Joe Fraziert néztem. - Igen?
Nagyon jó.
Bírnám, ha nekem is meglenne mindez.
JOE-É AZ EGÉSZ VILÁG
Nehézsúlyú világbajnok akarok lenni.
Lassíts, George! Lassíts!
Nem lassíthatok. Gyorsítanom kell.
- Azt mondta, szervez pár meccset. - Igen, és fogok is.
Oké.
De előbb meg kell nyerned pár versenyt.
Utána jöhet az Aranykesztyű.
Aztán pedig megcélozhatjuk az olimpiát.
Mikor lesz?
Jövő nyáron, Mexikóvárosban.
De mi megvárjuk a következőt.
Öt éved van, hogy felkészülj és fejlődj.
Öt év?
Addigra öregember leszek.
Figyelj, George!
Még sosem láttam senkit így ütni.
De még ha keményebben edzel is, mint bárki valaha,
kizárt, hogy jövőre kijuss az olimpiára.
MEXIKÓ '68
EGY ÉVVEL KÉSŐBB
Az oroszok uralják a mexikóvárosi olimpiát.
Három aranyérem, míg az USA-nak egy.
FOREMAN CEPULIS ELLEN NEHÉZSÚLYÚ DÖNTŐ
Az oroszok a végére hagyták a legjobbat.
A legendás Jonas Čepulis 203 meccset nyert meg.
Gyerünk, George!
Amerika utolsó reménye a 19 éves George Foreman,
aki még csak egy éve bokszol.
Úgy tűnhet, semmi esélye az aranyra.
Gyerünk!
Senki sem látott még ekkora különbséget az olimpiai ringben.
Lehetetlen, amit Foremantől kérnek ma.
Az orosz korán megadja az alaphangot, leckézteti a zöldfülűt.
Gyerünk, ébresztő!
Üsd meg! Kapd el!
Ébredj fel!
Egy nagy balkezes George Foremantől.
Láttad?
Igen!
A Corps bokszolója fordít a meccsen.
Foreman ütészáport zúdít az ellenfélre.
Čepulis nagyon rosszul néz ki.
- Állj! Ennyi! - A bíró leállította a meccset.
A 19 éves George Foreman aranyérmet nyert, óriási meglepetés ez.
Igen!
- Aranyérmet nyert. - Nézzétek!
Isten irgalmazzon neki!
Foreman! Foreman! Foreman!
- Hé, George! - Mi a pálya, tesó?
Szia, Tuck!
- Szia, testvér! Mi újság? - Mi újság, George?
Szia!
Nyugodtan megfoghatod, haver.
De súlyos.
Ja, biztos az.
Ez meg mit jelentsen?
Nem értem, hogy tarthatod magasba az amerikai zászlót,
amikor a testvéreink
kiálltak ott értünk.
A JÁTÉKOKAT MEGRÁZTA A FEKETÉK ÖSSZETARTÁSA
Mindannyiunkért kiálltak.
És te mit csináltál?
Kiálltál egy országért, ami nem szeret viszont.
Ez a súlyos.
El kell engedned.
Ha valaki még egyszer megemlíti nekem a zászlót,
nem ússza meg.
Úgy tesznek, mintha áruló lennék.
Készíthetek neked valamit? Amit csak akarsz.
Nem vagyok éhes.
Itt halljak szörnyet. Nem hittem volna, hogy valaha ezt fogod mondani.
A neved nem jelentett semmit, mikor elmentél,
de győztesen tértél vissza.
Akkor miért csak a zászlóról beszél mindenki?
Tudod, mit fogok tenni?
Megnyerem a bajnoki övet.
- És akkor tisztelni fognak. - Tovább bokszolsz?
Meg fogsz sérülni.
Nem láttál? Nem ők bántanak engem.
Én bántom őket.
És csak ennyit akarsz kezdeni az életeddel, másokat ütni?
Te jobb vagy ennél.
Van egy tervem, anya.
Hinned kell benne.
Azt mondják, nem is olyan rossz.
AZ ORSZÁGOS ARANYÉRMES GEORGE FOREMAN
Nahát!
Te ki vagy?
- Paula. - 275-ös gép Los Angelesbe, utolsó hívás.
Ez az enyém. Örültem, George!
Várj! Ez nem fair!
- Oaklandben élsz? - Igen.
Vagyis visszajössz.
Én ideköltözöm.
Edzeni fogok, de amikor nem,
akkor néha kimehetek.
A lábmunkád jobb, mint a csajozós dumád, George.
Ezt nem vitatom.
Mondj valamit magadról! Bármit.
- Bármit? - Igen.
Percenként száz szót tudok gépelni.
Beszélni sem tudok olyan gyorsan.
Találkozhatunk még?
Rajta, írd le a telefonszámodat!
Nekem kellene elkérnem a tiédet.
George, úgy nézek én ki, mint aki a telefon mellett vár?
Nem, hölgyem. Te aztán nem.
MAIN UTCAI EDZŐTEREM
Várj! Biztos szükség van rájuk?
A profi boksz egy maffia.
Ők majd eljuttatnak oda, ahova akarunk.
Friss vér szagát érzem, friss vér
Hé! Dick Sadler!
Ő lesz az edződ és az ügynököd.
Ő Archie Moore,
a korábbi félnehézsúlyú világbajnok.
Megtanít mindenre, amit tud.
Ha tetszik, amit látok.
Szia, Sonny! Nagy rajongód vagyok.
Kaphatok egy autogramot?
- Hé, az ott... - Igen, ő...
Sonny Liston.
Innen bajnokok kerülnek ki, fiam.
Amire készülsz, az szinte elképzelhetetlen.
Amikor úgy kelsz, hogy aznap a bajnoki címért küzdesz,
más lesz az íze a levegőnek, másképp süt a nap.
Az egész világon csak két ember számít, és te vagy az egyik.
A másik, ha eljutsz addig,
Joe Frazier lesz.
1 GYŐZELEM - 0 VESZTÉS
Ezt a zsákot Joe Fraziernek fogjuk hívni.
Ha gyomorszájon ütöd, nem kap levegőt.
Ha állon találod el, felidegesíted.
Ha szíven ütöd, ugrik egyet a szíve.
Minden ütés, George, erő!
- Halló? - Első csengésre.
- Paula? - Igen.
Hallani akarom, hogyan végződik a történet.
Milyen történet?
Az, hogy percenként 100 szót tudsz gépelni.
Ja, az a történet.
George, mikor kérdezel tőlem valami igazit?
Például?
Hogy...
randiznék-e veled.
Adj neki, George! Üsd!
Biztos, hogy igazi szavakat gépelsz?
Ja, mintha zene lenne.
LÁTNI AKAROM, HOGY MOZOG GEORGE.
- Üsd ki, bébi! - Jól van, jól van.
Ne engedd el!
Mozgasd, haver!
- Ez az! - Igen!
A győztes, technikai kiütéssel,
a továbbra is veretlen George Foreman!
Elfogadod-e ezt a nőt feleségedül?
Még szép!
Megcsókolhatod a menyasszonyt.
Ezt nézd!
- Szerintem készen állsz. - Szép volt, nagyfiú!
Frazier csak kapkodja majd a fejét.
FRAZIER FOREMAN ELLEN NEHÉZSÚLYÚ CÍMMÉRKŐZÉS
KINGSTON, JAMAICA 1973. JANUÁR 22.
Következik a bajnoki mérkőzés Joe Frazier és George Foreman között.
Joe Frazier ma este a nagy favorit.
A legjobb fegyvere, a balhorog, halálos.
Alit két éve padlóra küldte,
és ha Foreman nem vigyáz, a hátán végzi,
vagy hordágyon viszik ki az arénából.
Frazier! Frazier! Frazier!
Ezt a mérkőzést a nehézsúlyú világbajnoki címért vívják.
A Jamaikai Ellenőrző Bizottság szabályai alapján...
Senki sem hiszi, hogy nyerhetsz.
Az jó.
De Smokin' Joe nem olyan, mint a többiek.
Ő az igazi.
Ne feledd, csak két ember számít a földkerekségen.
Kapd el!
Készen állsz, George.
Joe arra számít, hogy csak egy ember vagy.
De ma este szörnyeteg vagy.
Engedd ki!
És megkondult a gong. Elkezdődött.
George hatalmasat üt, de nem talál.
Íme Joe Frazier balhorga.
Még egy ilyen, és vége.
Maradj rajta! Vigyázz! Figyelj!
Szép ütés Foremantől!
Ó, és még egy balhorog!
Hogy lehet, hogy még talpon van?
Ez az!
Frazier megsérült. Ez igazi meglepetés.
Ez az!
Frazier a földön!
Joe lassan kel fel.
George Foreman pedig készen áll.
A nehézsúlyú bajnokra rászámolnak.
És kezdődik a második menet.
De Joe kemény. Joe folytatja.
Foreman megint rászállt, ütéssorozatot zúdít rá.
Megint a földön van!
Nehéz elhinni.
El a kötelektől!
Hat, hét, nyolc.
Mintha George Foreman bokszzsákja lenne.
Bokszzsák.
- Ne hagyd! - Mennyit bír még ki Frazier?
Lent van! Újra a padlón van!
És vége!
Vége! Viszlát!
Még sosem láttam ehhez foghatót.
George Foreman az új nehézsúlyú világbajnok.
Jól van.
Ez az!
Igen.
Milyen érzés győztesnek lenni?
Ma este győzni akartam.
Szeretném megköszönni a sajtónak országszerte,
hogy gyönyörű dolgokat írtak rólam.
A sajtó a köztudatban tartotta a nevemet. És...
És ez segített összpontosítani.
Mi lesz az első dolgod bajnokként, George?
Veszek anyámnak egy nagy házat.
Egy pillanat! Ez meg mi?
A bajnok?
Tudod, mi következik most, George?
Pénzeső.
Arra mindig készen állok.
De nincs, aki kezelje.
Azt akarod, hogy én legyek az?
Igen.
De, Des...
De mostantól józannak kell lenned.
Ez a beszéd!
Messze jutottam a Job Corps-tól.
Hogy jutott fel ide?
Nem akarod, hogy maradjak?
Muhammad, sokan mondják,
hogy még nem láttak olyan félelmetes ellenfelet,
mint az új bajnok, az ifjú George Foreman.
Howard, ha George Foremanre gondolok,
a rendszertámogató, a zászlólebegtető jut eszembe.
És van egy új ütésem George-nak,
„gettóökölnek” hívom.
És azért hívom így,
mert a gettóban osztogatják hajnali háromkor.
Láttál már ilyen ütést?
A semmiből jön, fejbe vág, mint egy üveg.
Azt hiszed, hajnali háromig kell várnod,
hogy megküzdj George Foremannel?
Howard, hogy világos legyen,
George Foremannel bárhol, bármikor megküzdök.
- Mit szóltok? Szép, nem? - Te jó ég!
Gyertek! Mutatok nektek valamit.
Hallottad?
Minden autónak megvan a maga személyisége.
Ezért kell öt?
Öt? Várj, míg meglátod a garázsomat!
Te jó ég! Elment az eszed!
Mutatok még valamit.
- Jól van. Megvan a másik? - Igen, uram.
Oké.
Egész nap sütöttem nektek.
A saját grillszószom. Nem siettem el.
- Ez a beszéd! - Egész nap ezen dolgoztam.
- Oké. - Fantasztikusan néz ki.
Itt is van.
- Kérem a kis szülinapost! - Apa téged akar.
- Igen. - Menj apuhoz!
Igen.
- Boldog szülinapot! - Egy jut a feleségednek is?
Jól van. Köszönj mindenkinek!
Köszönj mindenkinek!
- Boldog szülinapot, szépségem! - Odaadlak.
- Ne add! - Szeretlek.
- Jól van. - Szia!
- Ideje enni. - Na!
- Tudod jól. - Előbb köszönjük meg az ételt Istennek!
Istennek?
Én vettem az ételt, anya.
- Nem Isten. - Jó.
Akkor mondj áldást!
Nekem tetszik, ahogy te mondod, anya.
Charlesszal mondani akarunk valamit.
- Kisbabánk lesz. - Kisbaba?
Charles, te vén kecske! Teherbe ejtetted a húgomat.
- Nahát! - Mary, gratulálok!
- Köszönöm. - Nagyszerű.
Itt fog szaladgálni egy új unokahúg vagy unokaöcs.
Halló?
Ne hívogassa ezt a számot!
- Szóval, Des... - Igen, uram?
Hogy áll a pénzem?
Tuti részvényekbe fektetek mindent.
Jól hangzik.
„Tuti részvények.”
Tudod, Ali elég sok marhaságot beszélt a tévében,
azzal dicsekedett, melyik menetben üt ki.
Mondani könnyű.
Tudod, mit mondanak a csinos fiúkról az ötödik kerületben?
Hogy nem bírják a püfölést.
Igen.
Úgy látom, jöhet a desszert.
Elárulhatnád a nevüket,
hogy ne álljak ott, mint egy hülye a telefonnal a kezemben.
Miről beszélsz?
Azt hitted, nem tudom?
- Erre most nincs időm. - Nem, rám nincs időd.
Hányan voltak, George?
Már a szemembe se tudsz nézni.
Egy ötmillió dolláros meccset játszom nemsokára Ali ellen.
Szerinted azért áldoztam fel az életem, hogy másodhegedűs legyek?
Jól megvoltam nélküled.
Szóval most nem tetszik ez az élet, mi?
Mindent megadok neked.
Nem akarok mindent.
Téged akarlak.
Itt vagyok.
Nézz rám!
Pont erre számítottam.
KINSHASA, ZAIRE KONGÓI DEMOKRATIKUS KÖZTÁRSASÁG
Uram! Ne!
- Majd én. - Oké.
Gyerünk!
Lebegünk, mint a pillangó, csípünk, mint a méh.
A keze nem üti meg, amit a szeme nem lát.
Most látsz. Most nem.
George szerint igen, de én tudom, hogy nem.
Jól mondom, Bundini?
Eltalálja Joe Fraziert a nagy, hosszú ütéseivel.
Úgy bokszol, mint egy múmia.
„Gyere ide! Hova tűntél? Ó, itt vagy!”
Maguk sportújságírók, maguk rohadékok,
megbánják még, hogy engem kiáltottak ki esélytelennek.
Hogy lehetek én az esélytelen?
George Foreman az új bajnok.
George Foreman nem új bajnok. Ő az új balek.
És nála van az öv, amit tévedésből elvettek tőlem.
És nem tud bokszolni. Így mozog.
Így bokszol. Mint egy múmia.
„Érted jöttem. Én...”
George!
Épp egy másik bokszolóról beszéltünk.
Te jössz, Big George.
Miért nem mondod el a te verziódat?
Ha úgy bokszol, ahogy interjút ad, akkor ez egy rövid este lesz.
Nagyon rövid.
Verekedünk, mert egymást nehéz elviselnünk.
Sajnálom Alit.
Foreman a hullaházba juttathatja.
„Ali, nyírd ki!”
Ezt akarják?
Foreman...
FOREMAN ALI ELLEN NEHÉZSÚLYÚ CÍMMÉRKŐZÉS
1974. OKTÓBER 30.
Rohand le, mint egy tigris!
Örökre fogd be a száját!
Ali már sokkolta az egész világot,
de nem számítunk rá, hogy túljut a meccs felén.
Hát, Frank, Ali a biztos esélytelen.
De ő és az ország is átvette az „Ali, bomaye” kifejezést.
„Ali, nyírd ki!”
Harminckét évesen képes-e
Muhammad Ali eltáncolni és távol maradni Foremantől?
Azok után, amit Foreman tett Frazierrel,
úgy tűnik, Alinak nincs esélye.
Minden kérdésre választ kapunk.
Gyerünk, bébi! Gyerünk, George!
- Menni fog, George! - Táncolj vele!
- Üsd! - Ne kíméld, George! Ne kíméld!
- Jobb horog! - Vágd oda!
Ez az!
A fejét üsd!
Engedd el! Szét!
Gyerünk, George! Gyerünk!
Kezeket fel! Igen!
Csak ennyit tudsz, George? Gyerünk!
Sorozd!
Nem bírja sokáig.
Üsd tovább!
Ez az, bajnok!
Ali a kötelekhez hátrál,
elbújik Foreman elől.
Csak ennyit tudsz?
De sehova nem lehet elrejtőzni a ringben.
Ali, el a kötelektől!
Foreman csak úgy osztja az ütéseket.
Azok az ütések biztos fájnak.
Azt mondták, kemény vagy, George. Hadd lássam!
Ha tovább püföli Alit, nem éli túl.
3. MENET
Boksz!
Gyerünk! Mutass valamit!
Ne játssz vele!
Engedd el!
Maradj rajta, George!
Rajta, bajnok, el a kötelektől! Rajta!
Ez az!
Bíró, szétválasztani!
- Mi a nevem? - Ez az! Elég!
4. MENET
El a kötelektől! Gyere ki onnan!
Nem igazán tudom, jó ötlet-e visszamenni a kötelekhez.
Visszamegyek a kötelekhez. Gyere, kapj el!
Gyerünk! Szorongasd meg, George!
Péppé verik.
George Foreman ütései halálosak.
5. MENET
Gyerünk, George! Mutass valamit!
6. MENET
El a kötelektől!
Gyerünk, George! Azt mondták, tudsz keményen ütni.
Ez az!
7. MENET
Csak ennyit tudsz?
Nagy jobbos Alitól. Foreman megingott.
Azt mondták, kemény vagy, George.
Azt mondták, kemény vagy.
Az az ütés megváltoztatta a meccs irányát.
Üsd tovább! Sorozd tovább!
Véget vetek ennek.
El a kötelektől, bajnok! Gyerünk!
Ez az!
8. MENET
Foreman ütései nem elég erősek.
Fáradtnak tűnik.
Nagy bajban lehet.
Lehet, hogy Ali erre számított.
- Ez az, George! - Pusztítsd el!
Én jövök.
Gyerünk! Ez az! Bal, jobb, bal! Gyerünk!
Ó, Muhammad Ali hatalmas jobbegyenese!
És még egy!
...négy, öt, hat, hét,
nyolc, kilenc, tíz!
És vége. Vége!
Ali véghez vitte a lehetetlent.
Ali megcsinálta! Ali megint megcsinálta.
Egész életemben egy dologhoz értettem.
Fájdalmat okozni,
rombolni,
pusztítani.
Csak ezt láttam.
Semmi mást.
Mikor találkozunk, apa?
Hamarosan.
Megígérem.
És soha többé nem válunk el. Rendben?
George, mennünk kell. Vacsoraidő van.
Az ügyvéd szerint nem írtad alá a papírokat.
Mondtam, hogy megcsinálom.
Minél előbb!
Előbb akartam jönni.
Miért ülsz a kocsiban? Miért nem jössz be?
Doc szerint kirúgtad Dicket és Archie-t.
Igen.
Miattuk vesztettem.
Ahogy Doc mondta...
A fejem kellett volna használnom a kezem helyett.
A kötelet támasztotta...
én meg ütöttem, amíg el nem fáradtam.
A kötéltánc.
Engem táncoltatott.
Nézd, tudom, hogy nehéz volt,
de nem bírom, ha így beszélsz.
Foreman lehangolt, magányos ember volt
az elmúlt hat hónap alatt,
amióta Ali kiütötte a nyolcadik menetben.
Ma egy bokszbemutatót láthatunk.
George Foreman volt nehézsúlyú világbajnok
megpróbál öt bokszolót kiütni egy nap alatt.
Fogalmunk sincs, hogy mit akar ezzel elérni.
George, még meggondolhatod magad.
Nem kell megtenned.
A nehézsúlyú bajnok és világhírű bohóc, Muhammad Ali
csatlakozik hozzám.
„Bohóc”? Howard, vigyázz, még megsérülsz!
Megszólal a gong. És elkezdődött.
Ez nem az ő stílusa, Muhammad.
Szerintem csak le akar nyűgözni.
Ugrál, mint a húsvéti nyúl.
Pont mint egy nyúl, Muhammad.
Mit csinálsz?
A kötélhez! Ez az!
Maradj a kötélnél! A kötélhez!
Ez nem birkózás, George.
A kötélhez! Hadd dolgozzon!
Johnson a padlóra került.
- Alonzónak annyi. - Nem látod, hogy a földön van?
- Mintha összevesztek volna. - Vissza!
Verekedés tört ki
- Foreman edzői és Johnson között. - Vissza!
Ali! Ali! Ali!
A tömeg Ali nevét kántálja
George Foreman nagy megrökönyödésére.
Ali!
Adj még egy esélyt!
Nem megyek vissza a ringbe egy balekkal, George.
Mert félsz tőlem.
- Félek? - Félsz tőlem.
Akkor menjük, George!
- Fogd a zakómat, Howard! Fogd a zakómat! - Gyere a ringbe!
- Engedj el! Fogd a zakómat! - Nem tudsz bunyózni. Nem vagy bunyós.
A kötélnek dőlve nem lehet bunyózni.
Túl szép vagyok, hogy egy ilyen rusnyával küzdjek meg.
Gyere be!
Menj csak! Rajta, George!
- Gondoltam. Csak a szád jár. - Én mondom.
Ali! Ali! Ali!
Mit gondoltál, mit fogsz ezzel nyerni?
Tiszteletet.
Fiam, az a szép a bokszban,
hogy megmutatja az embernek, hogy egyedül is képes valamire.
Valami konstruktívra.
Menjünk vissza és küzdjünk meg velük egyesével! Mit mondasz?
Ez most jött.
Oké.
Neked szól.
George!
- Mi történt? - Mary vérezni kezdett.
Próbálják megmenteni a babát, de nem kap levegőt.
Mondd meg nekik, hogy bármennyibe is kerül, kifizetem.
A legjobb orvosok kellenek.
Ezek azok, George.
A babán csak a csoda segít. Imádkoznunk kell.
Imádkozni?
Mennyei Atyánk, alázatosan gyűltünk itt össze
fiad, Jézus nevében.
Jól van, itt vagyok.
Mit ártott neked a húgom?
Mary egész életében jólelkű és kedves volt...
mindenkivel a világon.
Velem is,
amikor nem érdemeltem meg.
Elveszed tőle a kisbabáját?
Válaszolj!
Egész életemben rólad beszéltek.
És te soha semmit nem mutattál nekem.
Nem láttam semmit.
Ha el akarsz vinni valakit,
vigyél engem!
Ne vedd el a húgom gyerekét!
Engem vigyél el!
Kérlek!
George!
- A kisfiú...? - Tökéletes.
Az orvosok sem értik.
Csoda történt.
Ez...
Ez jó.
Gyere ide!
Köszönj az unokaöcsédnek!
A kis George-nak.
Kis George?
Igen.
Anya mondta, hogy imádkoztál.
Bármit mondtál neki...
bevált.
Jimmy Young! Jimmy Young!
Hallgassák a közönséget! „Jimmy Young! Jimmy Young!”
FOREMAN YOUNG ELLEN PUERTO RICO, 1977. MÁRCIUS 17.
Foreman nem a régi, mióta veszített Ali ellen.
- Kirúgta a régi csapatát... - Gyerünk, George!
...de nem segített.
George esze nem a meccsen jár.
Gyerünk! Rendben.
Jimmy Young egyhangú döntéssel nyert.
Ígéretes jövő vár Jimmyre...
Tartsd szemmel, rendben?
Mi történt a ringben, George?
Ugyan, Gil! Ez csak egy meccs.
Mindenkinek van rossz napja.
Nem szabadott volna. Ez volt az út vissza Alihoz.
De meleg van!
Miért van itt ilyen meleg?
Ki mondta ezt?
Senki sem mondott semmit, George.
Ki mondta?
- Ki beszél? - Senki.
Senki, George.
George!
Én...
Én meg...
Hé, George! George!
Gyenge pulzus. Fel kell tennünk az asztalra.
Háromra.
- Egy, kettő, három. - Óvatosan!
- Ez az. Az asztalra! Így ni.
Jól van.
- George! - George!
George!
Nem akarok meghalni.
Hiszek.
- Hé! - Hé, nyugi!
George!
Azt hittük, meghaltál.
Meg is haltam.
Jézus Krisztus bennem él.
Bennem él.
Meg kell mosakodnom.
Ne engedd a zuhany alá! A hideg víz sokkot okozhat.
- Várj! - Meg kell mosakodnom.
- Várj! Ne! - Hagyj békén!
Meg kell tisztulnom! Kérlek!
Alleluja!
Tiszta vagyok!
Tiszta vagyok! Tiszta vagyok!
Megkeresztellek
az Atya, a Fiú
és a Szentlélek nevében.
Alleluja!
- Alleluja! - Alleluja!
Alleluja!
Egy csodának vagyunk tanúi.
És George testvér...
AZ ÖRÖK ÉLET ÉS MEGVÁLTÁS TEMPLOMA
...szeretné megosztani történetét erről a csodáról.
Úgyhogy fogadjátok szeretettel
a volt nehézsúlyú világbajnokot,
új testvérünket Krisztusban, George Foremant!
Köszönöm, Stokes tiszteletes úr!
Én...
bunyóztam.
Régen imádtam bunyózni.
Az öltözőben voltam, és...
Jézus Krisztus életre kelt bennem.
És...
És ezért...
Istennek akarom áldozni az életem.
Jól van.
Prédikátor akarok lenni.
Köszönöm, Jézus!
- Dicsértessék az Úr! - Jól van.
Talán talált végre valakit, aki megmondhatja neki, mit tegyen.
Áldott legyen Jézus!
- Alleluja! - Alleluja!
- Igen. - Áldott legyen Jézus!
Áldott legyen Jézus!
Nem semmi show volt az odabent.
Örülök, hogy itt volt.
Gil csapdákat állított. Még eljuthatunk Alihoz.
Végeztem.
Nem bokszolok többet.
- Bunyós vagy. - Nem vagyok az.
Már nem.
Hogy fogsz gondoskodni a gyerekeidről?
Követni fogom Istent.
Tudod, miről mondasz le, fiam?
Tudja, én...
Már ökölbe sem tudom szorítani a kezem.
Mintha mélyen belém nyúlt volna...
és kioltotta volna a dühömet.
Ez a benned rejlő harag
tett királlyá.
Láttam.
És most azt mondod, vége?
Emlékszik, mikor azt mondta, az egyik egyenruhát egy másikra cserélte?
Én is ezt teszem.
Meg tudja érteni, ugye?
Nekem nem volt beleszólásom, George.
Más döntött helyettem.
Helyettem is.
Nem hiszek neked, George.
Huszonnyolc évig az öklömet használtam, hogy tiszteletet vívjak ki.
Ideje volt elkezdeni a szívemet használni.
VILÁGBAJNOK - W.B.C.
Csak nem tudtam, hogyan.
Azt mondta: Big George Foreman van itt.
Mire én: „Beatrice, te megőrültél.
George Foreman nem jön a bajnokhoz,
hacsak nem akar még egy verést.”
Azért jöttem ide...
hogy elmondjam, megtaláltam Jézust.
Megtaláltad Jézust?
Gratulálok, George! Nem tudtam, hogy elveszett.
Azért jöttem...
hogy a bocsánatodat kérjem.
- A bocsánatomat? - Igen.
Én ütöttelek ki.
Tudod...
Zaire után...
gyűlöltelek, Muhammad.
Tényleg.
És meg akartalak ölni...
a két kezemmel.
Ne már! Visszavágót akarsz. Tudom.
Mondd ki!
Nem akarok visszavágót.
Mondták, hogy prédikálni vonultál vissza, de nem hittem el.
Hát, én...
segíteni akarok az embereknek.
George, segíts nekem, jó?
Csak még egyszer küzdj meg Kenny Nortonnal. Üsd ki!
Kérlek, George, üsd ki! Mert én tuti nem tudom.
Ha kiütöd, nem ő lesz a legjobb kihívó.
Kapsz még egy esélyt a címre.
És mindketten jól járunk, nem? Áldott legyen az Úr!
Ebben nem segíthetek.
Jól van, testvér.
Rendben.
Megbocsátok.
George Foreman prédikátor.
Most már mindent láttam.
Szia!
- Mit keresel itt? - Szia, Michi!
- Szeretlek. - Michi, vidd be az öcsédet!
Menj be, George!
Mit keresel itt?
Azért jöttem...
hogy elmondjam, mennyire sajnálom, ahogy veled bántam.
Nem volt helyes.
„A szeretet ne legyen képmutató.
Ragaszkodjatok ahhoz, ami jó!”
Helló!
George vagyok.
Mary Joan Martelly.
Ugyanott ültél, amikor tanúságot tettem.
Mindig elöl ülsz?
Igen. Segít Istenre koncentrálni.
Hogy megy a prédikálás?
Nehéz.
Nagyon nehéz.
Nehezebb, mint ha arcon ütnek?
Néha majdnem ugyanolyan.
Boldog ember az, aki kitart.
Fivéreim és nővéreim, ma nem azért vagyok itt,
hogy magamat emeljem magasba,
hanem hogy Jézus Krisztus nevét magasztaljam.
Én olyan ember voltam, aki visszautasított minden vallást.
A „Jézus” csak szitokszó volt számomra,
de az Úr megváltoztatta az életemet.
Nem az Úr változtatott meg,
hanem Jimmy Young. Láttam, ahogy péppé vert.
Legalább megcsípted?
Nem hiányzik a ring, nagyfiú?
Inkább meghalok,
mint hogy visszatérjek a ringbe.
Most...
Rockefellerék összes pénze
és a Kennedyék összes pénze
összeadva
kevés lenne ahhoz, hogy én a ringbe még egyszer visszaszálljak.
Áldott legyen az Úr! Köszönjük, Jézus!
Jézus ma is él.
Nekem...
bűntudatom volt amiatt, ahogy vasárnap viselkedtem.
- Hogy viselkedtél? - Ridegen.
- Igen. - Nos, híres vagy.
És nem az istenfélelmedről.
Most már más vagyok.
Tudod, még nem jöttem rá a titkára annak,
hogyan lehet minden napot önmagáért élvezni.
Hogyan lehet a legtöbbet kihozni mindegyikből.
Vannak gyerekeid?
Igen.
Nem laknak velem, ami nehéz,
de mostantól sokkal gyakrabban fogok találkozni velük.
Bizony.
Ezt örömmel hallom.
- Köszönöm. - Szívesen.
Jól vagy?
- Igen. - Azt hittem, moziba megyünk.
Mutatni akarok valamit.
Szerinted mi ez?
Egy hit nélküli templom.
Nem.
Meg fogom venni.
És itt fogok prédikálni.
És a lehető legjobban fogom csinálni.
Terjesztem majd az Úr igéjét.
Hiszed, hogy képes vagyok rá?
Igen.
Hiszem.
ISTENI CSODA KÖZÖSSÉGI TEMPLOM
Harcolnunk kell a hitünkért. Mindenkinek, mindennap.
7 ÉVVEL KÉSŐBB
Egy vasárnap reggel, amikor ragyog a nap...
a férjed ott áll fürdőnadrágban, pokróccal a kezében,
és azt mondja:
„Vár a tenger, bébi!”
És azt gondolod magadban:
„Baj, ha kihagyok egyetlen kis misét?”
Ha nem pucolod a cipődet, akkor fényes lesz?
Nem.
- Ha nem mosod ki a ruhád, tiszta lesz? - Nem.
Ha nem küzdesz a hitedért, eltűnik.
Ez a dolgod. Harcolnod kell a hitedért.
Ha valamiért, akkor ezért harcolj!
Ámen.
AZ ÚR JÉZUS KRISZTUS EGYHÁZA
Köszönöm. Viszlát!
Rendben. Jól van.
Foreman atya!
Segítenie kell.
Edzené az unokámat, Jalent?
Ha lenne egy jó férfi példaképe
a fiúk helyett, akik...
Alival edzenék, de azzal nem, aki kikapott tőle.
- Jalen... - Jól van. Semmi baj.
Olyan, mint én voltam ennyi idősen.
Megtanítja bokszolni?
Nem a boksz a megoldás.
A válaszok itt vannak.
Fiatalember, olvasd a Bibliát,
járj templomba, és minden rendben lesz.
Rendben. Isten áldja!
- Szép napot! Rendben. - Oké.
Valaminek nagyon jó illata van.
- Szeretlek. - Szeretlek.
Hé!
Kezdesz nehéz lenni.
Gyere ide!
- Tudod, hogy szeretlek? - Aha.
- Jól van, adj egy puszit! - Nem. Kizárt.
Adj egy puszit! Gyere ide! Nem puszilod meg apát?
...az ötödik körzetben terjedő utcai erőszakhullám.
A rablás kapcsán két gyanúsítottat elfogtak.
- Rablási kísérlet... - Vidd át az öcsédet a másik szobába!
...egy férfi kritikus állapotban van.
A kiskorúakat óvadék nélkül tartják fogva.
Jól vagy?
A nagyanyja elhozta hozzám...
a múlt héten.
Pont ezt a gyereket.
De annyira el voltam telve magammal, amiért Istent szolgálom, hogy...
nem vettem észre.
Mit, George?
Látnom kellett volna, hogy mire van szüksége.
Nem rávenni, hogy tegye, amit én akarok.
ELADÓ ELADVA
George, biztos, hogy ezt akarod?
Igen.
Oké. Beszélek a bankkal, átvariáljuk pár befektetésed.
Jöjjenek! Mutatok valamit.
Van egy ötletem.
Jól van, itt vagyok.
Ez nehéz.
Segíts bevinni az ágyat!
Siessetek!
Jól néz ki.
- Feszítsétek meg a köteleket! - Akasszátok rá!
- Nehogy meglazuljanak! - Értem.
GEORGE FOREMAN IFJÚSÁGI ÉS KÖZÖSSÉGI KÖZPONT
MEGNYITÓ
Blokkoltam volna, de valaki felemelte a gyűrűt.
Sziasztok! Gyertek be!
Gyertek! Mulassatok jól!
Szia, Nate! Rég láttalak.
Jó a séród, haver! Majdnem olyan jó, mint az enyém.
MUHAMMAD ALI TANULÓSZOBA
Mi a helyzet?
Szia, csajszi! Hogy vagy?
Jól.
Hé, haver! Mindig kavarsz. Látlak ám.
Jól néz ki.
Minden rendben lesz.
Ne aggódjatok!
Ez még sosem fordult elő az ifjúsági központban.
- Ez teljesen érthetetlen. - Roberta, mi folyik itt?
Teljesen biztos benne? Mert elég hihetetlen.
Jól van. Nem, értem. Azonnal intézkedünk.
Az elektromos művek szerint nem fizettük ki a számlát.
Tényleg?
Kérd meg Dest, hogy intézze el.
Ma nem jött be.
Sajnálom, Mr. Foreman,
de nem értem, hogy nem tudott róla.
Mennyi maradt?
Valamivel több mint 2000 dollár.
Az nem lehet.
Csak használja a befektetéseimet, hogy a központ
nyitva maradhasson.
A befektetések az elmúlt évben becsődöltek.
Des azt mondta, jók vagyunk.
Sajnálom, de ez nem igaz.
Tuti részvényekbe fektetett, hogy egy életre kitartson.
Nem. Mind kockázatos volt.
Nem, ez...
Sajnálom, Foreman úr, de ha nem történik befizetés,
a banknak le kell foglalnia az ingatlant.
Roy szerint az egész város Desmondot keresi.
Így van.
Hagyd őt békén!
Mindent neki adtam.
És elvesztette.
Nem csak az ifjúsági központot.
Minden, amiért dolgoztam...
elveszett.
Nem.
Minden, amiért dolgoztál, itt van.
Kicsi korod óta...
próbáltalak a jó útra terelni.
De te megtaláltad.
Teljesen egyedül.
Megtaláltad Istent.
Higgy!
Ne hagyd, hogy Desmond Baker ezt is elvegye tőled!
Mondd!
Mondd, hogy máshova tetted a pénzt! Egy másik számlára, amiről nem tudok!
- Mondd, hogy nem tűnt el az egész! - Eltűnt.
- Elvesztettem. - Mondd, hogy nem tűnt el az egész!
Elvesztettem.
Sajnálom, George.
Kezdhetjük, Mr. Foreman.
Ezen a nyáron, amikor a családdal grillezel,
csak egy szósz olyan édes és füstszeres,
hogy mindenki szereti.
- Miss... - Azt mondtad, füstszeres.
Tényleg?
Igen. Nincs olyan szó, hogy „füstszeres”.
Helló! Hogy van? Köszönöm!
Aláírná, bajnok? Köszönöm!
- Helló! - Helló!
Nagyon köszönöm.
Köszönöm szépen!
Köszönöm.
Ha a családdal grillezel,
csak egy szósz olyan édes és fűszeres,
hogy mindenki szereti.
Miss Tammie eredeti, mesquite barbecue szósza.
Vigyék, amíg van!
Hozzáadom a pénzt Miss Tammie reklámjából.
Balek bankó.
Ezt kapod, ha balek vagy a tévében.
Minden cent számít, George.
Mindent eladtam, amim volt.
Spóroltam, ahol tudtam.
Hogy állunk?
Kevés.
Mennyire kevés?
Közel sem elég.
Tudom, hogy utálod.
Csak egy zsák. Nem utálom.
Bár mocskos.
- Gyere aludni! - Nem vagyok fáradt.
De holnap prédikációt tartasz.
Carl atya helyettesít.
Miért?
Hogy ne én mondjam meg nekik,
hogyan éljenek.
Nem az a dolga egy lelkipásztornak?
Az én hibám, hogy nincs pénz, Joan.
Ne mondd ezt, George!
Tudtam, milyen ember Des.
Mégis megbíztam benne?
Újra bunyóznom kell.
Megesküdtél, hogy nem fogsz.
Amikor először odajöttél a templomban,
olyan embert láttam, aki meg akarja változtatni az életét.
Abba az emberbe szerettem bele.
A régi énedet nem ismerem.
És nem is akarom megismerni.
Joan!
Csak két dologhoz értek.
A bokszhoz és prédikáláshoz.
De a prédikálás...
A prédikálásból nem lehet megélni.
Mi van, ha visszatér a haragod?
Ha anélkül nem nyerhetsz?
Lépj előre! Lépj hátra!
Lépj balra! Jobbra!
Lépj előre! Hátra!
Balra! Jobbra!
Lépj előre! Vissza!
Balra! Jobbra! Remek!
Most! Blokkolj!
Amikor abbahagytad a bokszolást,
majdnem összetörted a szívem.
Úgy éreztem, engem hagytál el.
De visszajöttem.
És folytattam.
És...
fura dolog történt.
Eszembe jutott, ki vagyok.
Boldog vagyok itt, George.
Egyszer csinált belőlem valamit, Doc.
Újból meg tudja tenni.
Joe Louis megpróbált visszajönni.
Marciano majdnem megölte a ringben.
Joe Louis legfelülről akarta kezdeni. De mi alulról kezdjük.
Öreg vagy. Bohócnak fognak tartani minket.
Nem, ha folyton nyerünk.
Doc!
Véghez vihetünk valamit.
Valamit, amit elképzelni sem tudnak.
Amikor úgy kelünk, hogy aznap a bajnoki címért küzdünk,
ó, ember,
más lesz a levegő íze.
Másképp néz majd ki a nap.
Csak két ember fog számítani ezen a földön.
És mi leszünk az a kettő.
Mennyi a súlyod?
Mennyire súlyos?
Azt kérdeztem, mennyi a súlyod?
Ja, hogy mennyi a súlyom?
- Ja, a mérlegen. - Igen.
Olyan 135 körül.
Inkább 130, de mondjuk 13...
Szerintem 135.
Tudtommal hazudni bűn.
Úgy 143 kiló vagyok,
144 reggeli után.
Fogyj le 120-ra...
aztán hívj!
Összement az edzőcuccom.
Hé, George, nyugi!
Még szívrohamot kapsz.
Ez nem volt szép, George.
Jól van, ki kér palacsintát?
Én kérek. Naná!
Tessék, bébi.
Igen. Kérek vagy ötöt.
Oké. Gyerünk fel!
Ott megy a bunyó.
Boksz!
Gyerünk, állj elé!
Állj elé!
Mozgasd a lábad!
Gyerünk! Gyerünk, George!
Szét!
Új trükkökre lesz szükséged.
Új karok és lábak is jól jönnének.
Ez nem vicces, George. Ez nem vicces.
Mi a baj?
Azt hiszem, az Úr szólt hozzám az éjjel.
Mit mondott?
Látomást mutatott.
Rólad.
Megint megnyerted a nehézsúlyú bajnokságot.
Nem tudom megmagyarázni.
Mintha...
A ring közepén fog felemelni,
hogy te több millió ember előtt magasztalhasd őt.
Hogy érzed magad?
Jól.
Ma este élesben megy.
Ideje felébreszteni az öreg tigrist, és munkára bírni.
Neki már vége, Doc.
Ma másképp csináljuk.
Fiam, a ringben nincs új módszer.
Ő van, és te vagy.
Van, aki ad, és van, aki kap.
- Bunyó. - Boksz.
Ez egy sport.
Szabályokkal.
Remélem, tudod, mit csinálsz.
GEORGE FOREMAN STEVE ZOUSKI ELLEN 1987. MÁRCIUS 9.
George Foreman tíz éve nem lépett a ringbe.
Hogy néz ki egyáltalán ez az újjászületett Foreman?
Zouski nem világbajnok, de tapasztalt harcos,
és George-ot ma veszély fenyegeti.
Tudod, mi rémít meg a legjobban?
Hogy kiüt egy csöves?
Nem.
Hogy levegyem a köntösöm ennyi ember előtt.
Amikor utoljára láttak, úgy néztem ki, mint Superman.
Most úgy nézel ki, mint a Michelin baba. Ez nem szépségverseny.
Jól van!
Uraim, megvolt az eligazítás az öltözőben.
Tartsák be az utasításokat!
Tiszta küzdelmet akarok. George...
Ne nézz rá! Össze akar zavarni.
Öklöket össze!
Gyerünk, rajta!
George Foreman a legvalószínűtlenebb visszatérést kezdi el ma.
- Jól van, George. - Fel a kezekkel!
A sacramentói közönség kezd nyugtalankodni.
- Ne táncoljatok! - Akcióra vágynak.
Ne játszadozz vele!
Bunyózni jöttél, vagy inkább hazamennél? Gyerünk!
Gyerünk! Bunyózz! Bunyózni akarsz?
Ez az!
Olcsó húzás a csengetés után.
Engedd szabadjára!
Most vagy soha. Engedd szabadjára!
A magam módján csinálom, Doc.
A magam módján.
Én mondom, George még mindig tud ütni.
Gyerünk! Üsd meg, ahogy Fraziert!
Végezz vele!
Zouski nagy bajban van.
Igen, ez az. Ez az!
Ne már! Nem látja, hogy megsérült? Állítsa le!
Tegye a dolgát! Gyerünk!
Tegye a dolgát!
Gyerünk, George!
- Elég! - Vége. A bíró eleget látott.
Foreman nagy győzelemmel tér vissza.
Éljenek a kövér, öreg, kopasz fickók!
Igen! Mutasd meg nekik, George!
A RING NAGY VISSZATÉRÉS 1-0
A morajlás, amit hallanak, a visszatérő George Foreman-expressz.
Jobb, ha tudják: jön, mint a gőzös.
Van egy régi mondás:
„A harcban nem az számít, mekkora az ember,
hanem az, hogy mekkora az emberben a harc.”
A sok szakértő, aki azon élcelődött, hogy mekkora George,
már nem nevet.
Foreman felcsigázta az egész bokszvilág érdeklődését.
Még sosem volt olyan bokszoló, aki ilyen sokáig távol maradt a ringtől,
majd visszatért a versenybe.
Milyen messzire juthat el?
Ma este itt van velünk a volt nehézsúlyú világbajnok,
George Foreman.
- Örülök, hogy látom, George. - Én is.
Mondja csak, George,
hol találja azokat a fickókat, akikkel bunyózik?
Főleg benzinkutaknál, kocsmákban, tekepályákon.
- Erős konkurencia lehet. - Igen.
De meguntam, hogy azt mondják,
csak akkor bunyózom velük, ha lélegeztetőn vannak. Hazugság.
Legalább öt nappal a meccs előtt le kell jönniük a gépről.
Meséljen a fiairól, George!
Négy fiam van.
Mi a nevük?
Ifjabb George Foreman, III. George Foreman, IV. és V. George Foreman.
Azt akartam, legyen bennük valami közös. Ugyanaz a nevük.
Ha egy felemelkedik, mind felemelkedünk.
Ha egyikük bajba kerül, mind bajba kerülünk.
Ehhez mit szólnak?
Evander Holyfielddel fog megküzdeni Atlantic Cityben, igaz?
Igen!
Az a végzetem, hogy újra elnyerjem a nehézsúlyú bajnoki övet.
Itt az idő, gyerekek!
Oké, rendben. Tessék!
HOLYFIELD FOREMAN ELLEN CÍMMÉRKŐZÉS - 1991. 04. 19.
Folytatjuk a hetedik menettel.
Holyfield, ahogy az várható volt, vezet.
A te akaratod, Uram.
És újra megingatja Foremant egy kegyetlen ballal.
George még talpon van. De meddig?
Most Foreman támad.
Ez az, George!
Micsoda ütés! Holyfield inog.
Kemény ütések! Senki sem hitte, hogy Foreman eddig bírja.
- Kapd el! - Ezt a menetet sokáig emlegetni fogják.
George Foreman nem viccel!
És a tömeg talpon van.
117-100-zal a győztes egyöntetű döntéssel
vitathatatlanul a világ nehézsúlyú világbajnoka:
Evander Holyfield.
Mr. Foreman!
Remek meccs volt.
Még egy menet, és elkapta volna.
Köszönöm.
Foglaljon helyet!
Jó reggelt!
Minek köszönhetjük?
Ezúttal tudni akarom, hogy állnak a dolgok.
- Megjött az HBO-csekk? - Ma reggel.
Azt mondták, remélik, legalább nullszaldós lesz.
Mi az?
BETÉTEK ÖSSZESEN: 10 285 000 DOLLÁR
A kivonat többi része is tetszeni fog.
Az a kis grillszerződés, amit aláírt,
kezd komoly pénzt hozni.
Tényleg?
Meglep, hogy egy nagydarab, kövér pasit választottak,
hogy a grillel a fogyást propagálja.
Az ifjúsági központ?
Elég pénz van a számlán, hogy sokáig nyitva maradjon.
Nyugodtan kijelenthetjük, hogy soha többé nem kell bokszolnia.
Hála az égnek!
Mi az?
Még nem ért véget a munkánk.
Talán rosszul hallottam, George.
Jól hallottad.
A látomásod...
igaz volt.
Ő elvégezte a munkát.
Most rajtunk a sor.
A harc elkezdődött.
Három évvel azután, hogy Evander Holyfield legyőzte,
Big George Foreman, aki most 45 éves,
visszaküzdötte magát a címmérkőzéshez.
De óvatosabban kéne bánnia a kívánságaival.
Michael Moorer, az új nehézsúlyú világbajnok.
Új bajnok, ereje teljében,
aki gyors, erős és higanymozgású.
Moorer 35 győzelméből harmincat kiütéssel ért el.
Nagyon nehéz ellene küzdeni.
A nehézsúlyú boksz történetének első balkezes bajnoka.
Legyőzte Evander Holyfieldet,
aki megverte Big George-ot.
Sosem volt még 45 éves nehézsúlyú bajnok.
George Foremannek nem a győzelem a tét,
hanem a túlélés.
Hogy lehet legyőzni?
EDZŐTEREM
NEHÉZSÚLYÚ VILÁGBAJNOKSÁG
MOORER FOREMAN ELLEN ESTE 7-KOR, 1994. NOVEMBER 5.
Menj távolabb!
Gyerünk!
Úgy tűnik, Moorernek sikerült lelepleznie
George Foreman erejének mítoszát.
Gyerünk, fiam! Mit csinálsz?
Erős jobbos Moorertől.
Foreman vesztésre áll, minden pontozásban hátrányban van.
Valahányszor George jelentős ütést visz be,
Moorer két-három másikkal viszonozza.
Nehéz dolga van egy fiatalabb, gyorsabb bunyóssal.
George nem tud időzíteni.
Nagyon lassú és lomha. Ennél dinamikusabbra számítottam.
Moorer ledarálja George-ot.
Kifogyott a szuszból.
Nyugi! Nyugalom!
Foreman bal szeme bedagadt.
Nagyon fáradtnak tűnik, Jim.
Minden elismerést megérdemel,
de mégis egy 45 éves férfi a fiatalok sportjában.
Moorer bevágja, Foreman álla bánja!
Istenem! Védd meg!
Egész életemben harcoltam.
Sokáig azért,
mert úgy éreztem, gyűlöl a világ.
Csóróman!
Úgy hívom, „gettóököl”.
Bárhol, bármikor megküzdök George Foremannel.
De megváltoztam.
Kilenc menet a világ legjobbja ellen.
Nincs miért szégyenkezned, fiam. Nincs miért.
Semmi baj. Rendben van.
Jól vagy?
Gyerünk, George! Gyerünk!
Padlóra kellett kerülnöm,
hogy végre megértsem...
Minden, amit kerestem, eleve ott volt.
És ezzel...
a lehetetlenre is képes az ember.
Egy jobbhorogtól Moorer a padlóra kerül!
Hihetetlen pontos jobbhorog.
- Nem hiszem el. - Megtörtént!
Öt. Hat.
- Maradj lent! - Hét.
Nyolc. Kilenc. Tíz.
Megtörtént!
George Foreman az új nehézsúlyú világbajnok.
A bokszolóból lett prédikátor térdre rogyott,
nem azért, mert vereséget szenvedett, hanem mert győzött, és hálát ad.
Köszönöm.
Nem, én köszönöm.
Nehézsúlyú világbajnok vagy.
- Sikerült! - Sikerült!
Sikerült!
Huszonöt éves pályafutásom alatt nem láttam ehhez hasonlót, Gil.
A legidősebb nehézsúlyú világbajnok, George Foreman.
45 ÉVESEN GEORGE VISSZANYERTE A NEHÉZSÚLYÚ BAJNOKI CÍMET,
MIUTÁN 20 ÉVVEL KORÁBBAN ELVESZTETTE.
GEORGE ÉS MUHAMMAD ALI JÓ BARÁTOK LETTEK.
ALI HALÁLÁIG SZINTE MINDENNAP BESZÉLTEK TELEFONON EGYMÁSSAL.
1998-BAN CHARLES „DOC” BROADUS
BEKERÜLT AZ ÖKÖLVÍVÓ-HÍRESSÉGEK CSARNOKÁBA.
GEORGE HAT GYEREKÉT GEORGE-NAK NEVEZTE EL...
ÖT FIÚT ÉS EGY LÁNYT, GORGETTÁT.
KÖZÖSSÉGI KÖZPONT
GEORGE A MAI NAPIG PRÉDIKÁL TEMPLOMÁBAN,
ÉS MŰKÖDTETI IFJÚSÁGI KÖZPONTJÁT HOUSTONBAN.
1999-BEN GEORGE ELADTA
A „GEORGE FOREMAN GRILL” JOGAIT 137 MILLIÓ DOLLÁRÉRT,
ÍGY TEMPLOMA ÉS IFJÚSÁGI KÖZPONTJA FENNMARADHAT.
„A SPORT AZ SPORT.
AZ SZÁMÍT, HOGY HOGYAN LÉPÜNK KI A RINGBŐL.” - BIG GEORGE FOREMAN
Feliratok magyar szövege: Tölgyesi Zsuzsanna